**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Παρατείνονται οι συμβάσεις των Κέντρων διημέρευσης που χρηματοδοτούνται μέσω της ΕΕΤΑΑ**

Η ΕΣΑμεΑ ενημερώνει για δύο σημαντικές εξελίξεις: Μετά από ενέργειές της καθώς και ενέργειες του υπουργείου Εργασίας, ιδίως του υφυπουργού Β. Κεγκέρογλου, παρατείνονται όλα τα προγράμματα των Κ.Η.Φ.Η. και Κέντρων Διημέρευσης Φροντίδας Παιδιών και Ατόμων με Αναπηρία, που χρηματοδοτούνται από την ΕΕΤΑΑ μέσω ΕΣΠΑ μέχρι τις 30.09.2015. Η χρηματοδότηση για το παραπάνω χρονικό διάστημα προέρχεται από πόρους του ΕΣΠΑ 2007-2014 και εθνικούς πόρους και ιδιαίτερα για τους φορείς της τοπικής αυτοδιοίκησης και από πόρους του άρθρου 159 του ν. 3852/2010. Η απόφαση αυτή βρίσκεται στο άρθρο 14 του νομοσχεδίου «Ρύθμιση δεσμευμένων ή κατασχεμένων χρηματικών απαιτήσεων και μετρητών και άλλες διατάξεις» που ψηφίστηκε πριν λίγες ημέρες από τη Βουλή

<http://www.hellenicparliament.gr/UserFiles/bcc26661-143b-4f2d-8916-0e0e66ba4c50/r-desry-pap.pdf>

Παράλληλα, στο ίδιο νομοσχέδιο με το άρθρο 15 ρυθμίζονται θέματα του Ψυχολογικού Κέντρου Βορείου Ελλάδος - Παράρτημα Ξάνθης με τη μεταφορά του προσωπικού από 1.1.2015 στο Ν.Π.Δ.Δ. Κέντρο Κοινωνικής Πρόνοιας Περιφέρειας Ανατολικής Μακεδονίας και Θράκης - Παράρτημα Ατόµων µε Αναπηρία Ξάνθης και υπηρετεί µε την ίδια σχέση εργασίας και την ίδια ειδικότητα.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**